Валери Видас
Балада за строя

chitanka.info

На баня?

На баня.

Строят отива на баня.

Отпред — старшината,

със устав в ръката,

командва на ротата:

— В крак!

На кино?

На кино.

Строят отива на кино.

Отпред — старшината,

със устав в ръката,

командва на ротата:

— В крак!

Оттатък? Кога?

Оттатък. Сега.

Всички? По моста? Оттатък? Ама….

Отпред — старшината,

пак с устав в ръката,

командва — по навик:

— Във крак!

Мостът, строят — в реката.

Сетен вик над водата:

— Помощ!

— Майчице!

— Скапан фатмак!

— Не го пускайте тоя…

И — погълнала строя,

сита — Лета командва:

— Не в крак!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.